Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
1 Yohane 2:1-29
2 Mwe twana twandi, ndemulembela ifi fintu pa kuti mwibembuka.+ Lelo, ngo muntu abembuka, natukwata kaafwa,+ no yu ni Yesu Kristu umulungami, uwaba na Shifwe.+2 Kabili ena e lambo+ lya pa membu shesu ilitubwesesha+ kuli Lesa,+ kabili te shesu+ fye sheka lelo ne sha ba pano calo bonse.+3 Ne ca kwishibilako ukuti twalimwishiba ni ci ica kuti tulakonka amafunde yakwe.+4 Uutila: “Nalimwishiba,”+ lelo takonka amafunde yakwe,+ ninshi wa bufi, ne cine tamwaba muli ena.+5 Lelo onse uukonka amashiwi yakwe,+ ninshi ukutemwa Lesa kwaba muli ena umupwilapo.+ Kuli ici e ko twaishibila ukuti twaba muli ena.+6 Uutila aikalilila muli+ ena afwile ukuba ne mibele iyo na Yesu aali na yo.+7 Mwe batemwikwa, ifunde ndemulembela te lipya, ni lilya line ilya kale+ ilyo mwakwata ukufuma ku kutendeka.+ Ili funde lya kale, e mashiwi ayo mwaumfwile.8 Nomba namulembela ifunde ilipya, ilyo Yesu alekonka kabili ilyo na imwe mukonka, pantu imfifi+ ileya ilepwa, no lubuuto+ lwine lwine lulesanika.9 Uutila aaba mu lubuuto lelo alipata+ munyina ninshi aaba mu mfifi na nomba line.+10 Uwatemwa munyina ekalilila mu lubuuto,+ kabili takwaba icingamulenga ukuipununa.+11 Lelo uwapata munyina aaba mu mfifi kabili enda mu mfifi,+ kabili teshiba uko alelola,+ pantu imfifi yalipofwisha amenso yakwe.12 Ndelembela imwe mwe twana, pantu imembu shenu nashelelwa pa mulandu we shina lyakwe.+13 Ndelembela imwe mwe bashifwe, pantu mwalimwishiba uwafuma ku kutendeka.+ Ndelembela imwe mwe balumendo,+ pantu mwalicimfya umubifi.+ Nalembela imwe mwe bana banono,+ pantu mwalimwishiba Shifwe.+14 Nalembela mwe bashifwe,+ pantu mwalimwishiba uwafuma ku kutendeka.+ Nalembela imwe mwe balumendo, pantu mwalikosa,+ ne cebo ca kwa Lesa caikalilila muli imwe+ kabili mwalicimfya umubifi.+15 Mwitemwa ici calo nelyo ifya muli ici calo.+ Ngo muntu atemwa icalo, ninshi tatemwa Shifwe;+16 pantu fyonse ifya muli ici calo+—ulunkumbwa lwa mubili+ no lunkumbwa lwa menso,+ no kuitakishisha pa fyo umuntu akwata+—tafyafuma kuli Shifwe, lelo fyafuma muli ici calo.+17 Na kuba, ici cine calo cileya pamo no lunkumbwa lwa ciko,+ lelo uucita ukufwaya+ kwa kwa Lesa akekalilila umuyayaya.+18 Mwe twana, ino ni nshita ya kulekelesha,+ kabili, filya mwaumfwile ukuti mukaanya Kristu akesa,+ na nomba line e ko bali bamukaanya Kristu abengi;+ kuli ici cine e ko twaishibila ukuti ino e nshita ya kulekelesha.19 Bafumine muli ifwe, lelo tabaali abena mwesu;+ pantu ababa abena mwesu, nga baikalilile pamo na ifwe.+ Lelo balifumine pa kuti cimoneke apabuuta ukuti te bonse abali abena mwesu.+20 Kabili imwe mwasubwa ku wa mushilo;+ imwe bonse mwalishiba icine.+21 Nshimulembele pa mulandu wa kuti tamwaishiba icine,+ lelo ni pa mulandu wa kuti mwalicishiba,+ kabili pa mulandu wa kuti takwaba ubufi ubufuma ku cine.+22 Bushe uwa bufi te ukaana, ati, Yesu te Kristu?*+ Uyu e mukaanya Kristu,+ uukaana Wishi no Mwana.+23 Onse uukaana Umwana ninshi te mubomfi wa kwa Wishi.+ Uutetekela+ Umwana ninshi e mubomfi wa kwa Wishi.+24 Lelo imwe, lekeni ifyo mwaumfwile ukufuma ku kutendeka fiikalilile muli imwe.+ Ifyo mwaumfwile ukufuma ku kutendeka nga fyaikalilila muli imwe, na imwe bene mukekala mu+ Mwana na muli Wishi.+25 Kabili, ubu e bulayo ubo umwine atulaile, umweo wa muyayaya.+26 Namulembela aya mashiwi pa mulandu wa balefwaya ukumulufya.+27 Lelo imwe, Lesa amusubile+ no mupashi wakwe uwaikalilila muli imwe, kabili tamukabila uwa kulamusambilisha;+ lelo ukusuba uko Lesa amusubile kwa cine,+ te kwa bufi, kabili kulemusambilisha fyonse.+ Filya fine kwamusambilisha, e fyo mwikalilile muli+ ena.28 E ico nomba, mwe twana,+ ikalilileni muli+ ena, ukuti ilyo akamoneka+ tukabe no buntungwa bwa kulanda+ kabili twikalengwa insoni no kufuma pali ena pa nshita ya kubapo kwakwe.+29 Nga mwalishiba ukuti alilungama,+ ninshi mwalishiba no kuti onse uucita ubulungami afyalwa kuli ena.+
Amafutunoti
^ Ishiwi lya kuti “Kristu” mu malembo ya ciGriki nga lyabomfiwa kuli Yesu lipilibula ukuti “Uwasubwa, nelyo Mesia,” te shina lyakwe iyo.
bem_Latn bem_Latn tum_Latn bem_Latn bem_Latn bem_Latn